โฮซูมิ ฮาเซงาวะ

โฮซูมิ ฮาเซงาวะ (Hasegawa Hozumi) อดีตนักมวยสากล ชาวญี่ปุ่นเป็นนักมวยสากลชาวญี่ปุ่นที่สามารถครองแชมป์โลก 3 รุ่น ได้เป็นคนที่ 4 ของประเทศญี่ปุ่น

**ประวัติ**
ไฟล์:Hozumi Hasegawa & Masato Yamashita in Miyagi 2011.jpg|thumb|left|โฮซูมิ ฮาเซงาวะ (ขวา) กับ มาซาโตะ ยามาชิตะ เทรนเนอร์ ระหว่างเยี่ยมผู้ประสบภัยจากเหตุการณ์แผ่นดินไหวและสึนามิในภูมิภาคโทโฮกุ เมื่อปี พ.ศ. 2554
โฮซูมิ ฮาเซงาวะได้ขึ้นชิงแชมป์โลกสภามวยโลก (WBC) ในรุ่นแบนตัมเวท กับ วีระพล นครหลวงโปรโมชั่น ในปี พ.ศ. 2548 และเป็นฝ่ายชนะคะแนนไปอย่างสูสี จากนั้นจึงป้องกันตำแหน่งกับเฆรัลโด มาร์ติเนซ นักมวยชาวเม็กซิกัน เป็นฝ่ายชนะน็อกไปในยกที่ 7 จากนั้นจึงให้วีระพลล้างตาอีกครั้ง ในปี พ.ศ. 2549 และเป็นฝ่ายชนะทีเคโอ​ย้ำแค้นวีระพลไปได้อีกครั้งในยกที่  9 
โฮซูมิ ฮาเซงาวะ เป็นนักมวยหนุ่ม สภาพร่างกายแข็งแกร่ง มีช่วงชกยาว หมักหนักโดยเฉพาะอย่างยิ่งหมัดซ้าย ซึ่งฮาเซงาวะสามารถป้องกันตำแหน่งเอาไว้ได้ทั้งหมด 9 ครั้ง ก่อนที่จะเสียแชมป์ไปด้วยการแพ้ทีเคโอ ให้กับเฟร์นันโด มอนติเอล นักมวยชาวเม็กซิกัน ซึ่งเป็นแชมป์โลกในรุ่นเดียวกันนี้ของ WBO โดยถูกมอนติเอลรัวหมัดใส่ช่วงท้ายยกจนฮาเซงาวะประคองตัวไม่ไหวกรรมการยุติการชกไปใน 1 วินาทีสุดท้ายก่อนครบยกที่ 4 เมื่อวันที่ 30 เมษายน พ.ศ. 2553
จากนั้น ฮาเซงาวะจึงได้เลื่อนรุ่นขึ้นไปชกในรุ่นเฟเธอร์เวท ต่อมาได้ชิงแชมป์โลกในรุ่นเดียวกันสถาบันเดิม สามารถเอาชนะ ฆวน การ์โลส เบร์โกส นักมวยชาวเม็กซิกันไปได้ ทำให้กลายเป็นแชมป์โลกในรุ่นนี้ของสภามวยโลกไปด้วยการเอาชนะคะแนน 
แต่เมื่อขึ้นชกป้องกันตำแหน่งครั้งแรกในไฟท์บังคับกับ โจนิ กอนซาเลซ รองแชมป์โลก WBC อันดับ 1 ชาวเม็กซิกัน ก็เป็นฝ่ายแพ้ทีเคโอไปในยกที่ 4
ต่อมาในปี พ.ศ. 2557 ได้ลดรุ่นมาชิงแชมป์โลกสหพันธ์มวยนานาชาติ (IBF) ในรุ่นจูเนียร์เฟเธอร์เวท หรือ ซูเปอร์แบนตั้มเวท ก็เป็นฝ่ายแพ้ทีเคโอ กิโก มาร์ติเนซ แชมป์โลกชาวสเปนที่โอซากะไปในยกที่ 7
ฮาเซงาวะได้แชมป์โลก WBC ในรุ่นซูเปอร์แบนตัมเวท เมื่อวันที่ 16 กันยายน พ.ศ. 2559 จากการเอาชนะอาร์ทีดีในยกที่ 9  หลังจากอูโก รุยซ์ เจ้าของตำแหน่งชาวเม็กซิกันไม่ยอมออกจากมุม ทำให้เป็นแชมป์โลกไปเป็นรุ่นที่ 3 นับเป็นนักมวยชาวญี่ปุ่นคนแรกที่ได้แชมป์โลกของ WBC ถึงสามรุ่น 
ต่อมาในปลายปีเดียวกัน ฮาเซงาวะได้ประกาศแขวนนวม โดยให้เหตุผลว่าเต็มอิ่มกับการชกมวย ประกอบกับร่างกายก็ไม่แข็งแกร่งเหมือนเดิม

**เกียรติประวัติ**
 แชมป์ OPBF รุ่นแบนตัมเวท
** ชิง 18 พฤษภาคม 2546 ชนะคะแนน เจส มาคา (Philippines) ที่โคเบะแซมโบฮอล โคเบะ ประเทศญี่ปุ่น 
** ป้องกันแชมป์ครั้งที่ 1, 20 กรกฎาคม 2546 ชนะคะแนน ซานูโอะ อูโนะ (Japan) ที่กิฟุอินดัสเทรียลฮอล กิฟุ ประเทศญี่ปุ่น
** ป้องกันแชมป์ครั้งที่ 2, 9 พฤศจิกายน 2546 ชนะน็อค อัลวิน เฟลิซิดา (Philippines) ยก 10 ที่โคเบะแซมโบฮอล โคเบะ ประเทศญี่ปุ่น
** ป้องกันแชมป์ครั้งที่ 3, 23 พฤษภาคม 2547 ชนะคะแนน นรสิงห์ เกียรติประสานชัย (Thailand) ที่โคเบะแซมโบฮอล โคเบะ ประเทศญี่ปุ่น
** สละแชมป์- แชมป์โลก WBC รุ่นแบนตัมเวท (2548-2553)
** ชิง 16 เมษายน 2548 ชนะคะแนน วีระพล นครหลวงโปรโมชั่น​ (Thailand) ที่สนามกีฬาต่อสู้ญี่ปุ่น โตเกียว ประเทศญี่ปุ่น
** ป้องกันแชมป์ครั้งที่ 1, 25 กันยายน 2548 ชนะทีเคโอ เฆรัลโด มาร์ติเนซ (Mexico) ยก 7 ที่โยโกฮามะอารีนา โยโกฮามะ ประเทศญี่ปุ่น
** ป้องกันแชมป์ครั้งที่ 2, 25 มีนาคม 2549 ชนะทีเคโอ วีระพล นครหลวงโปรโมชั่น (Thailand) ยก 9 ที่เวิลด์เมมโมเรียลฮอล โคเบะ ประเทศญี่ปุ่น 
** ป้องกันแชมป์ครั้งที่ 3, 13 พฤศจิกายน 2549 ชนะคะแนน เฆนาโร การ์ซิอา (Mexico) ที่สนามกีฬาต่อสู้ญี่ปุ่น โตเกียว ประเทศญี่ปุ่น
** ป้องกันแชมป์ครั้งที่ 4, 3 พฤษภาคม 2550 ชนะคะแนน ซิมปิเว เวตเวกา (South Africa) ที่อาริอาเกะคอลิเซียม โตเกียว ประเทศญี่ปุ่น
** ป้องกันแชมป์ครั้งที่ 5, 10 มกราคม 2551 ชนะคะแนน ซิโมเน มาลูดรอตตู (Italy) ที่ศูนย์กีฬาในร่มจังหวัดโอซากะ โอซากะ ประเทศญี่ปุ่น
** ป้องกันแชมป์ครั้งที่ 6, 12 มิถุนายน 2551 ชนะทีเคโอ กริสเตียน ฟักซิโอ (Uruguay) ยก 2 ที่สนามกีฬาต่อสู้ญี่ปุ่น โตเกียว ประเทศญี่ปุ่น 
** ป้องกันแชมป์ครั้งที่ 7, 16 ตุลาคม 2551 ชนะทีเคโอ อาเลฮันโดร บัลเดซ (Mexico) ยก 2 ที่สนามกีฬาในร่มแห่งชาติโยโยงิ โตเกียว ประเทศญี่ปุ่น
** ป้องกันแชมป์ครั้งที่ 8, 12 มีนาคม 2552 ชนะทีเคโอ​ วูซี มาลิงกา (South Africa) ยก 1 ที่เวิลด์เมมโมเรียลฮอล โคเบะ ประเทศญี่ปุ่น
** ป้องกันแชมป์ครั้งที่ 9, 14 กรกฎาคม 2552 ชนะ​ทีเคโอ​ เนสตอร์ โรชา (USA) ยก 1 ที่เวิลด์เมมโมเรียลฮอล โคเบะ ประเทศญี่ปุ่น
** ป้องกันแชมป์ครั้งที่ 10, 18 ธันวาคม 2552 ชนะทีเคโอ อัลบาโร เปเรซ (Nicaragua) ยก 4 ที่เวิลด์เมมโมเรียลฮอล โคเบะ ประเทศญี่ปุ่น
** เสีย​แชมป์, 30 เมษายน 2553 แพ้ทีเคโอ เฟร์นันโด มอนติเอล (Mexico) ยก 4 ที่สนามกีฬาต่อสู้ญี่ปุ่น โตเกียว ประเทศญี่ปุ่น- แชมป์โลก WBC รุ่นเฟเธอร์เวท (2553-2554)
** ชิง (ที่ว่าง), 26 พฤศจิกายน 2553 ชนะคะแนน ฆวน การ์โลส บูร์โกส (Mexico) ที่นิปปงไงจิฮอล นาโงยะ ประเทศญี่ปุ่น
** เสียแชมป์​, 8 เมษายน 2554 แพ้ทีเคโอ โจนิ กอนซาเลซ (Mexico) ยก 4 ที่เวิลด์เมมโมเรียลฮอล โคเบะ ประเทศญี่ปุ่น- แชมป์โลก WBC รุ่นซูเปอร์แบนตัมเวท (2559)
** ชิง, 16 กันยายน 2559 ชนะอาร์ทีดี อูโก รุยซ์ (Mexico) ยก 9 ที่ศูนย์กีฬาในร่มจังหวัดโอซากะ โอซากะ ประเทศญี่ปุ่น
** สละแชมป์ 9 ธันวาคม 2559- เคยชิงแชมป์ต่อไปนี้แต่ไม่ประสบความสำเร็จ
** ชิงแชมป์โลก WBO รุ่นแบนตัมเวท , 30 เมษายน 2553 แพ้ทีเคโอ ​เฟร์นันโด​ มอน​ติ​เอล​ (Mexico) ยก 4 ที่สนามกีฬาต่อสู้ญี่ปุ่น โตเกียว ประเทศญี่ปุ่น​
** ชิงแชมป์โลก IBF รุ่นจูเนียร์เฟเธอร์เวท , 23 เมษายน 2557 แพ้ทีเคโอ กิโก มาร์ติเนซ (Spain) ยก 7 ที่โอซากะโจฮอล โอซากะ ประเทศญี่ปุ่น

**อ้างอิง**

**แหล่งข้อมูลอื่น**
  เทปการชกของโฮซูมิ ฮาเซงาวะ-  สถิติการชก boxrec.com 
หมวดหมู่:นักมวยสากลชาวญี่ปุ่น
หมวดหมู่:แชมป์โลก WBC
หมวดหมู่:แชมป์ OPBF
หมวดหมู่:บุคคลจากจังหวัดเฮียวโงะ